Na osnovu člana 6. Zakona o posebnim uslovima za realizaciju projekta izgradnje stanova za pripadnike snaga bezbednosti, („Službeni glasnik RS“, broj 41/2018, 54/2019 i 9/20) SPV Avala d.o.o. Beograd raspisuje

**JAVNI POZIV**

**za prodaju stanova u višeporodičnim stambenim objektima u Beogradu**

1. Objavljuje se prodaja stanova za pripadnike snaga bezbednosti u višeporodičnim stambenim objektima i to u:

• Objektu 1 na katastarskoj parceli broj 16549 KO Zemun

• Objektu 2 na katastarskoj parceli broj 16548 KO Zemun

• Objektu 3 na katastarskoj parceli broj 16547 KO Zemun

na teritoriji grada Beograda, za koje je Ministarstvo građevinarstva, saobraćaja i infrastrukture izdalo Rešenje o građevinskoj dozvoli broj 351-02-00066/2020-07 ROP-MSGI-8498-CPIH-2/2019 od 04.05.2020.godine,

• Objektu 7 na katastarskoj parceli broj 16538 KO Zemun

• Objektu 8 na katastarskoj parceli broj 10201/33 KO Zemun

na teritoriji grada Beograda, za koje je Ministarstvo građevinarstva, saobraćaja i infrastrukture izdalo Rešenje o građevinskoj dozvoli broj 351-02-00014/2020-07 ROP-MSGI-1403-CPI-1/2020 od 10.02.2020.godine,

• Objektu 4 na katastarskoj parceli broj 16544 KO Zemun

• Objektu 5 na katastarskoj parceli broj 16540 KO Zemun

• Objektu 6 na katastarskoj parceli broj 16539 KO Zemun

na teritoriji grada Beograda, za koje je Ministarstvo građevinarstva, saobraćaja i infrastrukture izdalo Rešenje o građevinskoj dozvoli broj 351-02-00034/2020-07 ROP-MSGI-3789-CPI-1/2020 od 12.03.2020.godine,

2. Pravo na kupovinu stana iz tačke 1. ovog poziva, ostvaruju lica koja se nalaze na spisku lica, a kojima je utvrđeno pravo na kupovinu stana pod povoljnijim uslovima, u skladu sa Zakonom o posebnim uslovima za realizaciju projekta izgradnje stanova za pripadnike snaga bezbednosti („Službeni glasnik RS“, broj 41/2018 i 54/2019) i Odlukom ministra unutrašnjih poslova o ispunjenosti uslova za kupovinu stana pod povoljnijim uslovima br. 01-535/19-14 od 07.3.2019.godine, Odlukom ministra odbrane o ispunjenosti uslova za kupovinu stana pod povoljnijim uslovima („SVL“ br. 6/19), Odlukom ministra pravde o ispunjenosti uslova za kupovinu stana pod povoljnijim uslovima broj 360-00-3/2019 od 8.3.2019.godine, Odlukama direktora Bezbednosno-informativne agencije i to Odlukom o uslovima, načinu i postupku kupovine stana pod povoljnijim uslovima broj 15-6127 od 4.3.2019.godine i Odlukom o izmeni i dopunama Odluke o uslovima, načinu i postupku kupovine stana pod povoljnijim uslovima broj 15-23575 od 28.08.2019. godine i Odlukom ministra za rad, zapošljavanje, boračka i socijalna pitanja broj 360-01-00015/4/2019-11 od 2.10.2019.godine.

U smislu člana 5. Zakona o posebnim uslovima za realizaciju projekta izgradnje stanova za pripadnike snaga bezbednosti („Službeni glasnik RS“, broj 41/2018, 54/2019 i 9/20) i samostalnog člana 9. Zakona o izmenama i dopunama Zakona o posebnim uslovima za realizaciju projekta izgradnje stanova za pripadnike snaga bezbednosti („Službeni glasnik RS“, 54/2019), prioritet za kupovinu stana pod povoljnijim uslovima na teritoriji grada Beograda ostvaruje se ukoliko lica iz tačke 2. ovog poziva imaju prebivalište na teritoriji grada Beograda, na dan stupanja na snagu navedenog Zakona.

Lica iz tačke 2. koja nemaju trajno rešenu stambenu potrebu, a koja ostvaruju pravo na kupovinu stanova iz tačke 1. ovog poziva mogu da započnu proceduru kupoprodaje prijavom za dalji postupak kupoprodaje elektronskim putem počev od 01.10.2020.godine u 12 časova do 03.10.2020.godine u 12 časova. Lica se prijavljuju putem linka koji će biti aktivan u periodu od 01.10.2020.godine u 12 časova do 03.10.2020.godine u 12 časova na sajtu [www.ssb-srbija.rs](http://www.ssb-srbija.rs) \_, na strani grada Beograda. Nakon izbora grada Beograd, klikom na dugme „Prijava“ i nakon unošenja traženih podataka, klikom na dugme „pošalji“ prosleđuje se prijava. Nakon izvršene kontrole prijava, lica koja ispunjavaju uslove biće pozivana prema redosledu prijava radi obaveštavanja o terminima za nastavak procedure kupoprodaje. Procedura kupoprodaje se nastavlja od 19.10.2020.godine, radnim danima u periodu od 8 časova do 16 časova na adresi u Beogradu, Ulica generala Ljubomira Milića broj 5, prizemlje, lokal broj 1, prema zakazanim terminima.Trajanje termina po Kupcu je 30 minuta.

Lica iz tačke 2. koja imaju neodgovarajući stan, a koja ostvaruju pravo na kupovinu stanova iz tačke 1. ovog poziva, mogu da započnu proceduru kupoprodaje prijavom za dalji postupak kupoprodaje elektronskim putem počev 01.10.2020.godine u 12 časova do 03.10.2020.godine u 12 časova. Lica se prijavljuju putem linka koji će biti aktivan u periodu od 01.10.2020.godine u 12 časova do 03.10.2020.godine u 12 časova na sajtu [www.ssb-srbija.rs](http://www.ssb-srbija.rs) \_, na strani grada Beograda. Nakon izbora grada Beograd klikom na dugme „prijava“ i nakon unošenja traženih podataka, klikom na dugme „pošalji“ prosleđuje se prijava. Nakon izvršene kontrole prijava, lica koja ispunjavaju uslove biće pozivana prema redosledu prijava radi obaveštavanja o terminima za nastavak procedure kupoprodaje. Procedura kupoprodaje se nastavlja od 21.12.2020.godine, radnim danima u periodu od 8 časova do 16 časova na adresi u Beogradu, Ulica generala Ljubomira Milića broj 5, prizemlje, lokal broj 1, prema zakazanim terminima.Trajanje termina po Kupcu je 30 minuta.

3. Lica iz tačke 2. mogu da se informišu o stanovima iz tačke.1 putem kataloga, koji su objavljeni na na sajtu [www.ssb-srbija.rs](http://www.ssb-srbija.rs)

4. Ovaj javni poziv se objavljuje u dnevnom listu Večernje Novosti i nalazi se i na sajtu www.ssb-srbija.rs .

SPV Avala d.o.o. Beograd